**Javni razpis za sofinanciranje vzpostavitve in delovanja KOMPETENČNIH CENTROV ZA RAZVOJ KADROV 2018**

**Pogosta vprašanja IN ODGOVORI**

1. Ali se na razpis lahko prijavi zasebni zavod?

**ODG: Na javni razpis za sofinanciranje vzpostavitve in delovanja kompetenčnih centrov za razvoj kadrov 2018 (jr 253) se lahko prijavijo ZASEBNI zavodi, ki so osebe zasebnega prava. Prav tako se lahko prijavijo ZASEBNA društva, ki so osebe zasebnega prava. Javni zavodi in javna društva se na razpis ne morejo prijaviti.**

1. Zanima me ali se v pogoj »najmanj 200 vključenih v usposabljanja« šteje oseba, ki se je udeležila usposabljanja npr. 3 krat, kot  3 vključitve.

**ODG: Da. Kazalnik 200 vključitev mora načrtovati vsako sodelujoče partnerstvo. To načrtuje po partnerjih v prilogi 2 tabeli 2: Številčni pregled skupnih profilov oz. delovnih mest. Priporočamo čim prejšnje testiranje obrazca in način uporabe, da lahko kakovostno pripravite številčni načrt.**

1. Ali sploh lahko kandidiramo, če bomo v letu 2018 veliko podjetje, dočim smo bili v letih 2016 in 2017 opredeljeni kot srednje?

**ODG: Da. Pogoj je, da v partnerstvu sodeluje vsaj 3 malih ali srednjih podjetij v skladu z ZGD. Namen tega pogoja je, da zagotovi, da partnerstvo ni sestavljeno samo iz velikih ali samo iz malih podjetij.**

1. V primeru, če je podjetje oz. njegov zaposleni tudi del projektne pisarne, se partnerjeva sredstva, predvidena za usposabljanje, ne upoštevajo v kvoti, ki vpliva na določitev višine že "realiziranega" de minimisa. Drži?

**ODG: Drži.**

1. Zapisali ste: "Podjetje mora upoštevati pravilo kumulacije državne pomoči. Skupna višina državne pomoči za aktivnosti, sofinancirane s shemo za usposabljanje, ne sme presegati največje intenzivnosti pomoči ali zneska državne pomoči, kot določa shema državnih pomoči. Pomoč se ne sme združevati s pomočjo, dodeljeno po pravilu "de minimis", glede na iste upravičene stroške, če bi bile s tem presežene dovoljene meje intenzivnosti državnih pomoči." Prosimo za dodatno pojasnilo, morda na konkretnem (virtualnem) primeru.

**ODG: To pomeni, da se npr. pomoči iz naslova de minimis ne sme uporabljati zato, da bi povečali delež javnega sofinanciranja za stroške usposabljanja.**

1. V zvezi z enotnim podjetjem in izpolnjevanjem obrazca 3a. Vanj se vpisuje samo za primere, ko je izpolnjen eden od kriterijev a-d. Drži?

Če ima tako npr. podjetju, ki je član projektne pisarne, v drugem podjetju majhen delež (npr. 2 %), potem se tega primera v obrazcu ne navaja in to ne vpliva na določanje višine že "realiziranega" "de minimisa". Drži?

**ODG: V ta obrazec je potrebno vpisati podatke, ki veljajo za enotno podjetje. Če je to podjetje, ki se z ostalimi subjekti povezuje v manjšem deležu ali sploh ne, se navede za to enotno podjetje podatke glede de minimisa.**

1. V finančno tabelo se vpisujejo podatki o številu zaposlenih na zadnji dan v mesecu pred oddajo vloge? Pri določanju velikosti podjetja pa se upošteva Ajpes podatke iz konca 2017? Drži?

**ODG: V finančno tabelo se vpisuje zadnje veljavne podatke (mesec pred oddajo vloge – tj. 31.4.) z namenom, da se lahko čim bolj natančno načrtuje.**

**Velikost podjetja z vidika realizacije pogojev se preverja s pomočjo AJPES, ker je to najlažje preverljivo in nesporno predvsem z vidika prijaviteljev.**

**V primeru velikosti podjetij za ugotovitev deleža sofinanciranja pa se ugotavlja v skladu s pravili EU, ki zahtevajo dodatno preverjanje. Ker pričakujemo, da bo nekaj nejasnosti in ugotavljanja na mejnih primerih. Pripravljen je bil** **Obrazec 3b - PANOŽNO PODJETJE in »shema za usposabljanja«: Izjava o velikosti podjetja.**

*Obrazec je namenjen ugotovitvi velikosti v skladu s Prilogo I Uredbe Komisije (EU) št. 651/2014 in Priporočili Komisije 2003/361/ES z dne maja 2003 za opredelitev MSP:* [*http://ec.europa.eu/DocsRoom/documents/15582/attachments/1/translations/sl/renditions/pdf*](http://ec.europa.eu/DocsRoom/documents/15582/attachments/1/translations/sl/renditions/pdf)

*Pred izpolnjevanjem tabele je potrebno prebrati navodila (zavihek: Navodila). Če panožno podjetje ni VELIKO PODJETJE odda tudi (Preračun) tabelo. Veliko podjetje izpolni in odda le prvo stran (Izjavo).*

*Tabela za preračun podatkov je narejena za podjetja, ki so manj kot 25 % v javni lasti, oziroma manj kot 50 % javni lasti organov navedenih na strani 17 dokumenta: Priporočili Komisije 2003/361/ES z dne maja 2003 za opredelitev MSP.*

*V primeru podjetja, ki je* ***v javni lasti, nad navedenimi odstotki je le-to VELIKO PODJETJE*** *in se ustrezno izpolni le prvo stran.*

1. Ali razumemo prav? Podjetjem se bo v deležu povrnil tudi upravičen strošek za notranja usposabljanja (npr. malemu podjetju 70 % od 60 EUR na pedagoško uro izvedbe, z 2-urnimi pripravami)?

**ODG: Da.**

1. Za dva partnerja, ki sta po Ajpesu srednji podjetji, smo skušali določiti velikost, po vašem obrazcu. Pri enem smo vnesli, da je število zaposlenih manjše od 50, da pa je ena od nadaljnjih postavk večja od 10.000.000. Obrazec je izkazal malo podjetje. Pri drugem smo vnesli število zaposlenih večje od 50, pa obe nadaljnji postavki manjši od 10.000.000, pa je izkazal srednje podjetje.

Je oboje točno (če podjetji nimata povezanih podjetij ...)?

ODG: Pri določanju velikosti podjetij velja naslednji pristop. Najprej pogledamo število zaposlenih. Tu so mejniki naslednji:

Če podjetje (s povezanimi in partnerskimi) presega število: 50 zaposlenih je podjetje srednje velikosti. Če pa presega 250 je to potem veliko podjetje.

Preverimo še ostala kriterija. Če podjetje ne presega drugega in tretjega kriterija hkrati je uvrščen v to kategorijo (npr. malo, če ima manj kot 50 zaposlenih in ne presega 10.000,00 EUR letnega prometa ali bilančne vsote).

|  |  |  |  |
| --- | --- | --- | --- |
| **Podjetje** | **Malo** | **Srednje** | **Veliko** |
| **Delež sofinanciranja** | **70%** | **60%** | **50%** |
| **Obvezen kriterij** |  |  |  |
| 1. Povprečno število delavcev v poslovnem letu do: | **50** | **250** | **Več** |
| **Upošteva se kriterij 2 ali 3** | in | in | in |
| 2. Letni promet (v EUR) vključno do: | 10.000.000 | 50.000.000 | Več |
| **ali** | ali | ali | ali |
| 3. Letna bilančna vsota (v EUR) vključno do: | 10.000.000 | 43.000.000 | Več |

Primera:

* podjetje z več kot 50 zaposlenimi je srednje podjetje, razen če presega oba mejnika drugega in tretjega kriterija za veliko podjetje – potem je veliko podjetje (če bi imelo več kot 50.000,00 letnega prometa in letno bilančno vsoto nad 43.000.000,00). V navedenem primeru to ne velja, torej je srednje podjetje.
* podjetje z manj kot 50 zaposlenimi in z le enim od preseženih mejnikov drugega in tretjega kriterija (10.000.000,00) je malo podjetje.

Preverili bomo, da obrazec ustrezno zajema vse podatke. Obrazec je pripravljen kot pripomoček pri ugotavljanju velikosti, ki ni razvidna na enem mestu iz javnih evidenc).

Dodajamo pa informacije, ki jih je pripravilo Ministrstvo za finance v obliki pogostih vprašanj in odgovorov na temo državnih pomoči: <http://www.mf.gov.si/si/delovna_podrocja/drzavne_pomoci/pogosta_vprasanja_in_odgovori/>

1. Ali so partnerji v projektu lahko le iz ene regije (vzhodne ali zahodne) ali pa se lahko povezujejo podjetja v partnerstvo neodvisno od regije (iz vzhodne in zahodne)?

**ODG.: V partnerstvo se lahko povezujejo podjetja neodvisno od regije.**

1. Povrne se strošek dela v višini 2.610 € - ali je to neto znesek, bruto I ali bruto II?


**ODG: Gre za znesek, ki se povrne v obliki standardnega stroška na enoto. To je znesek, ki se povrne vsakemu delodajalcu za polni delovni čas v enotnem znesku, ki uveljavlja stroške dela osebe, ki dela za polni delovni čas. Izračunan in priznan je kot povprečje uveljavljenih plač na predhodnem javnem razpisu Kompetenčni centri za razvoj kadrov.**

1. Ali lahko model kompetenc naredi kadrovski partner za plačilo?

**ODG: Partner ne more uveljavljati svojega dela v obliki zunanje storitve, ki jo plača drug partner.**

1. Določitev malih in/ali srednje velikih podjetij glede na ZGD-1 (pogoj za partnerstvo) – ali je to razvidno iz podatkov na AJPESu?

**ODG: DA. Potrebna je predhodna registracija na portalu AJPES za ogled podatkov. Vidi pa se na AJPESU v okviru FI-PO na prvi strani pogleda, točka 8.**

****

1. Kaj točno pomeni pojem enotno podjetje - ali je to razmerje »mama – hčerinsko podjetje« ali razmerje »mama+**vsa** hčerinska podjetja« - pri opredelitvi pravila »de minimis«?4.      Enotno podjetje – ali je to razmerje »mama – hčerinsko podjetje« ali razmerje »mama + **vsa** hčerinska podjetja« - pri opredelitvi pravila »de minimis«.

**ODG: V izjavi 3a je navedeno:**

**Enotno podjetje je skupina povezanih podjetij za katera velja, da so med seboj povezana oz. so  najmanj v  enem od naslednjih razmerij:**

1. **podjetje ima večino glasovalnih pravic delničarjev ali družbenikov drugega podjetja,**
2. **podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,**
3. **podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem ali določbe v družbeni pogodbi ali statutu**
4. **podjetje, ki je delničar ali družbenik navedenega podjetja, na podlagi dogovora z drugimi delničarji ali družbeniki samo nadzoruje večino glasovalnih pravic delničarjev ali družbenikov navedenega podjetja.**

**Glede na vprašanje nadrejenega ali podrejenega podjetja: potrebno je našteti prav vsa. Tudi, če se prijavlja hčerinsko podjetje. Navede se podatke za »mamo in vsa hčerinska podjetja«.**

1. Ali se pravilo »de minimis« uporablja za vse partnerje ali le za tiste v projektni pisarni?

**ODG: Samo za organizacije, ki sodelujejo v projektni pisarni in koristijo stroške navedene v JR pod točko 10.1. stroški od a do e.**

1. Kaj pomeni »panožna podjetja« - ali so to vsa podjetja v partnerstvu, razen kadrovskega in finančno-administrativnega partnerja?

**ODG: Panožna podjetja so podjetja, ki so upravičena do uveljavljanja usposabljanj.  To so podjetja v partnerstvu, ki imajo skupne profile zaposlenih, področja dela, skupni interes in podobno. Kot ste navedli kadrovski in finančno-administrativni partner, ki nista panožni podjetji sta izvzeta.**

1. Ali za sestavo projektne pisarne pridobi točke posameznik ali podjetje? Če pridobi točke posameznik ali je potrebno že ob prijavi navesti konkretne osebe?

**ODG: Posameznik. Gre za navedbo konkretne osebe. Odobreni projekt se mora hitro začeti izvajati, zato je potrebno načrtovati projektno skupino že ob prijavi.**

1. Ali je potrebno spremljati vse navedene podatke posameznikov, ki se udeležijo usposabljanj spremljati za vsako usposabljanje? Ali samo za usposabljanje, ki traja več kot 40 ur?

**ODG: V javnem razpisu smo navedli, da za tiste, ki trajajo več kot 40 ur. S samimi navodili smo natančneje določili nabor podatkov, ki so potrebni za vsako vključeno osebo, ter za tiste, ki so vključeni za več kot 40 ur.**

1. V primeru potrebe nakupa opreme – ali lahko tudi te stroške kamorkoli vključimo?

**ODG: Nakup opreme ni predviden.**

1. Ali je možno prijaviti kompetenčni center, ki bi pokril nov delovni profil - kompetenčni model  za izzive uresničevanja S4 ?

**ODG: Nov delovni profil ne more obstajati brez ljudi, ki so že danes zaposleni na določenih delovnih mestih (oz. profilih). Cilj projekta pa je lahko razvijati nove kompetence potrebne glede na izzive prihodnosti, vendar s konkretnimi podjetji in zaposlenimi ljudmi.**

1. Ali je lahko KOC ne-panožen in povezuje ne-panožna podjetja, ki bi želela razviti in uporabiti tak  delovni profil?, kar bi bilo v skladu z zapisanim na vaši spletni strani  »… oziroma izkazati, da se KOC umešča v kontekst strateškega povezovanja S4.»

**ODG: KOC izbere najbližjo panogo SKD, ki ustreza čim večjemu deležu »panožnih« podjetij.**

1. Kakšna je razlika med merilom 1.1. in 1.3.

**ODG: Pri 1.1. se upoštevajo vsa podjetja, ki bodo sodelovala pri usposabljanjih ne glede na SKD.**

**Pri 1.3. pa se med vključenimi podjetji meri delež pokritosti glavne dejavnosti podjetja glede na izbrano panogo SKD II (do 50 %).**

1. Merilo 2 povezano z S4 – ali je potrebno pokazati, da partnerji že sedaj delujejo na teh področjih ali da bodo z novim KOC-om delovali na vseh teh področjih?

**ODG: V vlogi partnerstvo poda utemeljitev delovanja partnerstva kot celote na izbranem področju uporabe S4 tj. kako celovito partnerstvo naslavlja vsa opredeljena fokusna področja/tehnologije v okviru področja uporabe S4.  Utemeljitev mora  dokazati, da se partnerstvo umešča na izbrano področje uporabe S4. Izpostaviti je tudi potrebno, kako se razvoj kadrov umešča na izbrano področje uporabe S4, kateri so skupni izzivi podjetij v partnerstvu s področja razvoja kadrov na izbranem področju uporabe. (do 300 besed)**

Ocenjevalna lestvica:

0 točk - partnerstvo ne deluje na nobenem izmed prednostnih področij uporabe S4 oz. iz opisa **delovanje** na izbranem prednostnem področju uporabe ni razvidno. Prav tako v okviru izvedbe projekta ne namerava razvijati delovanja/povezovanja na nobenem izmed prednostnih področij uporabe S4

2 točki – partnerstvo v času prijave sicer ne deluje na nobenem prednostnem področju uporabe S4, vendar namerava razvijati delovanje na enem od prednostnih področij uporabe v okviru projekta

4 točke – partnerstvo deluje na prednostnem področju uporabe S4, vendar ne pokriva vseh fokusnih področij in/ali tehnologij opredeljenih za izbrano področje uporabe S4. Iz opisa delovanja je razvidno, da partnerstvo le delno pokriva izbrano prednostno področje uporabe S4

8 točk – partnerstvo celovito pokriva izbrano prednostno področje uporabe S4 tj. iz opisa je razvidno, da partnerstvo ustrezno pokriva celotno izbrano prednostno področje uporabe S4.

1. Ali je lahko nosilni partner društvo, ki ima zaposleno osebo za 4 urni delovni čas?  Če bi pridobilo sredstva za KOC, bi to osebo zaposlili za polni delovni čas.

**ODG: Omejitev glede zaposlitev je določena za panožna podjetja, ki koristijo usposabljanja. Le-ta morajo imeti zaposleno vsaj eno osebo oz. so samostojni podjetnik posameznik (v primeru, da podjetnik posameznik nima zaposlenih, mora opravljati dejavnost kot redno aktivnost).**

1. Eno od podjetij, ki je bilo zelo zadovoljno z rezultati in učinkom projektov, ki smo jih lahko izvedli s pomočjo sredstev pridobljenih na javnem razpisu za vzpostavitev in delovanje KOC je tudi ###. Iz teh razlogov smo z velikim pričakovanjem čakali na vaš nov razpis, vendar pa imamo glede možnosti prijave na ta razpis kar nekaj dvomov.

Podjetje je v preteklosti prejelo sredstva na javnem razpisu (### eur za Vzpostavitev in delovanje KOC v obdobju 2012 – 2015). Ali zaradi tega ne moremo kandidirati na razpisu? Bomo presegali kriterije za dovoljeno finančno pomoč v 3 letih? S pomočjo predhodnega razpisa smo namreč vzpostavili model kompetenc, ki pa bi si ga sedaj želeli nadalje razvijati.

**ODG: Glede dodelitve sredstev za pretekli JR. Dodelitev pomoči de minimis za navedeni projekt je bila v letu 2013, kar pomeni, da se ne upošteva v znesku za leto 2018 (ta upošteva dodelitev 2014, 2015). V novem razpisu bodo sredstva za usposabljanja sofinancirana po drugi shemi pomoči in ne zapadejo v kvoto 200.000 EUR, saj smo sedaj ubrali drug način dodelitve pomoči. Aktivnosti projektne pisarne (zaposlitve, informiranje javnosti) se vodijo kot de minimis.**

1. Kot storitveno podjetje, ki deluje na področju trgovine zelo težko umesti v prednostna področja uporabe S4. Imamo pa projekte, ki se nanašajo na digitalizacijo procesov v podjetju, ki vplivajo na dvig dodane vrednosti zaposlenih in zahtevajo razvoj in nadgradnjo kompetenc. Ali so partnerstva in projekti iz tega področja primerna za prijavo na razpise?

**ODG: Menimo, da bi lahko bila primerna. Seveda pa je ključno mnenje članov komisije, ki presojajo glede na vsebino posamezne vloge. Priporočamo tudi, da se povežete z vzpostavljajočimi se Strateškimi razvojnimi inovacijskimi partnerstvi z relevantnega področja S4, kot so definirana:**

**S4 opredeljuje tri prednostna področja in 9 področij uporabe, in sicer:**

1. Zdravo bivalno in delovno okolje:
2. Pametna mesta in skupnosti
3. Pametne zgradbe in dom z lesno verigo
4. Naravni in tradicionalni viri za prihodnost
5. Mreže za prehod v krožno gospodarstvo
6. Trajnostna pridelava hrane
7. Trajnostni turizem
8. (S)Industrija 4.0
9. Tovarne prihodnosti
10. Zdravje-medicina
11. Mobilnost
12. Razvoj materialov kot končnih produktov

Več o prednostnih področjih:  [http://www.svrk.gov.si/fileadmin/svrk.gov.si/pageuploads/Dokumenti\_za\_objavo\_na\_vstopni\_strani/S4\_dokument\_potrjeno\_na\_VRS\_150920.pdf](%20%20%20%20%20%20http://www.svrk.gov.si/fileadmin/svrk.gov.si/pageuploads/Dokumenti_za_objavo_na_vstopni_strani/S4_dokument_potrjeno_na_VRS_150920.pdf) (stran 11 - 28)

1. Razpis je vezan na posamezne gospodarske panoge in mi smo klasificirani pod ''drugo založništvo'' 58.190, ali lahko sodelujemo v razpisu?

**ODG: Lahko sodelujete v razpisu. Možnosti je več. Lahko se oblikuje partnerstvo v okviru SKD II 58, lahko ste partner v okviru druge SKD II panoge, ki je smiselno povezana z vašim delom in profili zaposlenih. Definicija panoge ni namenjena kot omejujoča, ampak kot približek ključnemu poudarku skupnih vsebin, točk oz. profilov pri zaposlenih partnerstva.**

1. Ali izpolnjuje pogoj partner, ki je registriran po ZGD-1, vendar je javno podjetje, npr. komunalno podjetje?

**ODG: Da.**

1. Projektno pisarno bi vodili trije partnerji (prijavitelj za polovični delovni čas, administrativni partner za polovični delovni čas in kadrovski partner za polni delovni čas). Zanima nas ali se morajo nanašati stroški (račun) za komuniciranje in izdelavo kompetenčnega modela na prijavitelja ali se lahko nanaša račun za te storitve na kateregakoli partnerja v projektni pisarni?

**ODG: Račun se lahko nanaša na vse člane projektne pisarne. Torej so plačniki lahko tudi drugi člani projektne pisarne, ne le prijavitelj.**

1. ustrezna dokumentacija. Iz tehničnih razlogov je datum registracije konec decembra 2017.

V razpisnih pogojih (pogl.II, preglednica 2, stran 13) je formulacija, ki jo je mogoče interpretirati na več načinov. V izogib ev. nesporazumu vas prosimo, da nam potrdite, da ta tekst pravilno razumemo in, da torej izpolnjujemo oba pogoja: da smo registrirani kot podjetje in da delujemo kontinuirano najmanj 1 koledarsko leto pred rokom prijave.

**ODG: Iz javnega razpisa izhaja (navedeno v točki 6.3. Omejitve za kandidiranje na javnem razpisu), da so neupravičeni partnerji, ki niso registrirani vsaj eno leto pred oddajo vloge na javni razpis za opravljanje dejavnosti v Republiki Sloveniji. To se preverja v skladu z uradno evidenco AJPES. Upošteva se torej vpis v register za npr. 12. 12. 2017, če bo na ta dan oddana vloga.**

**To se lahko preveri v AJPES - datum vpisa subjekta v sodni register.**

1. Vprašanje 2: Razdelali smo vrsto pobud za aktivnosti, ki jih želimo – skupaj s partnerji - prijaviti na razpis. Vse te aktivnosti pa niso tematsko omejene na le eno od 9 prednostnih področij, ampak praviloma na vseh 9 področij. V navodilu (Obrazec št.1: Prijavni obrazec) je, poleg 9 opcij – od katerih je treba izbrati le eno, še opcija “Ni navezave”. V našem primeru ne vemo kako odgovoriti, kajti izbrati bi morali vsa področja, česar pa navodilo ne dovoljuje.

**ODG: Izberite eno področje in ga natančno opredelite oz. odgovorite, kako se vaše področje navezuje nanj. Nato pa lahko navedete tudi morebitno navezavo na druga področja v zato predvidenem prostoru v vlogi.**

1. Podjetje je d.d., sektor 11001 javna nefinančna družba. Ali lahko sodeluje kot partnersko podjetje?

ODG: Upravičeni prejemniki sredstev javnega razpisa so **partnerstva**, ki jih sestavljajo:

* **panožna podjetja:** samostojni podjetniki posamezniki ali podjetja registrirana po ZGD-1, ki:
  + so registrirana za delovanje v izbrani panogi partnerstva (glavna dejavnost), ali
  + delujejo na področju druge panoge, vendar imajo skupen interes za razvoj v okviru izbrane panoge partnerstva ali
  + delujejo v okviru verig vrednosti / področjih uporabe opredeljenih v S4;
  + nastopajo **samo v eni vlogi oz. enem partnerstvu,** ki kandidira na tem javnem razpisu;
  + zaposlujejo vsaj eno osebo ali so samostojni podjetnik posameznik (*v primeru,* *da podjetnik posameznik nima zaposlenih, mora opravljati dejavnost kot redno aktivnost)****[[1]](#footnote-2)[1]***

ter

* **drugi partnerji**, ki se ne upoštevajo kot panožna podjetja:
  + - pravne osebe zasebnega prava (npr. interesna združenja, zbornice, organizacije na trgu dela, podjetja po ZGD-1, samostojni podjetniki posamezniki ipd.), ki nastopajo kot:
      * »administrativno finančni partner« (največ en v partnerstvu) izvajajo naloge projektne pisarne ali,
      * »kadrovski partner« (največ en v partnerstvu), ki opravlja kadrovsko podporne in svetovalne naloge;
    - v primeru, da je drugi partner ustanovljen po ZGD-1 ali je samostojni podjetnik posameznik, lahko nastopa v **samo enem partnerstvu**.

**Če je podjetje pravna oseba zasebnega prava lahko sodeluje. Če so organizirana po ZGD lahko sodelujejo.**

1. Lahko tudi občina nastopi kot na primer kadrovski partner ali ne?

**ODG: Na tem razpisu občine ne morejo sodelovati kot partnerji.**

1. Ali izpolnjuje pogoj partner, ki je registriran po ZGD-1, vendar je javno podjetje, npr. komunalno podjetje?

**ODG: Da.**

1. Zanima nas še trajnost delovanja KOC 5 let po zaključku projekta. Ali to pomeni, da bo moral KOC in s tem partnerstvo  obstajati še 5 let po zaključku projekta?

**ODG: Če se nanašate na točko 12. Javnega razpisa »Omejitve glede sprememb projekta v skladu z 71. členom Uredbe 1303/2013/EU« je odgovor: »Ne.« Seveda pa bi bilo zelo zaželeno, da se aktivnosti, vsebine in rezultati projekta KOC uporabljajo tudi po zaključku financiranja.**

1. Smo zavod in nas zanima ali se lahko na razpis za »kompetenčne centre» prijavimo na razpis kot nosilni partner ali član partnerstva? Skratka nas zanima kako je z udeležbo zavodov v razpisu (torej ustanov, ki so ustanovljeni na osnovi »Zakona o zavodih«)?

**ODG: Zasebni zavodi lahko sodelujejo tako kot nosilni partner ali član partnerstva.**

**V javnem razpisu je to opisano na strani 4:**

**»Drugi partnerji, ki se ne upoštevajo kot panožna podjetja:**

**pravne osebe zasebnega prava (npr. interesna združenja, zbornice, organizacije na trgu dela, podjetja po ZGD-1, samostojni podjetniki posamezniki ipd.), ki nastopajo kot:**

* + - »administrativno finančni partner« (največ en v partnerstvu) izvajajo naloge projektne pisarne ali,
    - »kadrovski partner« (največ en v partnerstvu), ki opravlja kadrovsko podporne in svetovalne naloge;
  + v primeru, da je drugi partner ustanovljen po ZGD-1 ali je samostojni podjetnik posameznik, lahko nastopa v **samo enem partnerstvu**.«

1. Glede deleža sofinanciranih upravičenih stroškov me zanima, ali to velja tudi za stroške dela v projektni pisarni ali le za stroške, nastale z izobraževanji?

**ODG: Projekt se izvaja tako, da financiramo delo projektne pisarne, ki deluje za celotno partnerstvo in sofinanciramo usposabljanja na ravni posameznega podjetja. Organizacije, ki sodelujejo v projektni pisarni, delujejo za celotno partnerstvo in koristijo stroške navedene v JR pod točko 10.1. od a do e, pridobijo povračilo upravičenih stroškov v deležu 100 %. Podjetja, ki koristijo usposabljanja pa pridobijo povračilo stroškov v deležu od 50 – 70 % brez DDV.**

1. Ker smo podjetje iz skupine in skupina sodi v kategorijo velikih podjetij ali se potem vsako izmed podjetij v skupini obravnava kot veliko podjetje tako pri deležu upravičenih stroškov kot tudi pri sami sestavi KOC-a, kjer je potrebno najmanj 5 malih ali srednjih podjetij?

**ODG:** **Velikost podjetja z vidika realizacije pogojev se preverja s pomočjo AJPES, ker je to najlažje preverljivo in nesporno. Če so podjetja v skupini označena kot velika v AJPES (to se vidi v zavihku fi-po), potem jih upoštevamo kot velika. Če so podjetja napisana kot mala oz. srednja se jih kot take upošteva.**

**V primeru velikosti podjetij za ugotovitev deleža sofinanciranja pa se to ugotavlja v skladu s pravili EU, ki zahtevajo dodatno preverjanje. V tem kontekstu pa predvidevam, da boste s svojimi podjetji v skupini upoštevani kot veliko podjetje, ki pridobi 50 % sofinanciranje, oz. se bo pojmovalo kot enotno podjetje v kontekstu »pomoči de minimis«.**

**Skratka glede izpolnjevanja pogojev je ključno, da upoštevate AJPES.**

# 

1. Je lahko kadrovski partner nosilec projektne pisarne?

**ODG: V javnem razpisu je določeno, da »Eden izmed partnerjev, ki je nosilni partner oz. prijavitelj, odda vlogo v imenu partnerstva«. Iz tega izhaja, da je lahko nosilec partnerstva tudi t.i. kadrovski partner. V tem primeru označi vlogo »drugi partner« v obrazcu 1 in 2.**

1. Lahko ena organizacija izvaja vlogo administrativnega in kadrovskega partnerja in hkrati vodi projektno pisarno?

**ODG: Da.**

1. Časovnica  financiranja projektne pisarne - mesečno? Za mesec nazaj, oddaja mesečnih poročil…?

**ODG: Financiranje je odvisno od več okoliščin (na začetku lahko pričakujemo, da bomo imeli zamik pri izplačevanju zaradi vzpostavitve sistema poročanja).**

**Dosedanje izkušnje so take, da je mesečno poročanje najučinkovitejše tako z vidika pregledovanja kot tudi sprotnega financiranja, ki vpliva na hitrejšo izvedbo aktivnosti.**

1. Vodja projektne pisarne je lahko zaposlen  po pogodbi o delu  oz. je lahko z njim sklenjena pogodba o sodelovanju na projektu? Torej kakšna oblika  zaposlitve?

**ODG: Zaposlitev mora biti za polovični ali cel delovni čas v skladu z zakonodajo o delovnih razmerjih pri partnerju, ki jo uveljavlja. Na projekt se lahko prerazporedi že zaposleno osebo in v pogodbi določi obseg zaposlitve na projektu (1/2 ali cel), vir financiranja ter naloge, ki jih mora opravljati.**

1. V razpisni dokumentaciji je naveden pogoj, da mora biti v podjetju, ki sodeluje v partnerstvu zaposlena najmanj 1 oseba. Ali to velja tudi za vključenega kadrovskega partnerja v konzorcij ali to velja samo za panožna podjetja, ki bodo koristila usposabljanja?

**ODG: Pogoji za kandidiranje na javnem razpisu (točka 6.1.) določajo, da morajo panožna podjetja zaposlovati vsaj eno osebo. Za samostojnega podjetnika to pomeni, da v primeru, da ni zaposlenih opravlja dejavnost kot redno aktivnost.**

**Pri drugih partnerjih te omejitve pri prijavi sicer ni. Če pa nameravajo sodelovati v projektni pisarni bo zaposlitev nujna in se bo preverjala.**

1. V navodilih je navedeno, da med povezana podjetja spadajo tista z 25% ali več vplivom v podjetju. V obrazcu 3B je potrebno vnesti vsa povezana in partnerska podjetja, pri čemer smo opazili, da se v primeru, da v to tabelo vnesemo naše partnersko podjetje, ki ima 10% lastniški delež v našem podjetju, prav tako preračunavajo njegovi podatki. Ali to pomeni, da vnašamo samo povezana podjetja z 25% ali več vpliva?

**ODG: Vnaša se samo povezana podjetja, pri čemer je kriterij 25% - 50 % vpliva. V tem primeru se upošteva enak delež pri številu zaposlitev in ostalih kriterijev. V deležu lastništva, ki presega 50 % govorimo o partnerskih podjetjih, kjer je delež, ki vpliva na skupno vrednost 100 %.**

**Primer podjetja s 150 zaposlenimi:**

* **v primeru 33 % vpliva je število zaposlenih povezanega podjetja, ki vpliva na seštevek: 33 % \* 150 = 50.**
* **v primeru 55 % vpliva (partnersko podjetje) pa se upošteva 150 zaposlenih.**

1. Naše podjetje je imelo na dan 31.12.2017 registrirano dejavnost C13 (tudi v letnem poročilu), ki pa smo jo v letošnjem letu spremenili na C14. Na kateri datum se bo pregledovala SKD dejavnost podjetja?

**ODG: V merilih je navedeno pod točko 1.3. Koherenca sodelujočih partnerjev glede na izbrano panogo SKD 2008: »Upošteva se panožna podjetja (kot so definirana pod prvo alinejo upravičenih prejemnikov sredstev v točki 6.1 javnega razpisa) v partnerstvu ter registracijo glavne dejavnosti podjetja, kot je razvidna iz evidence AJPES (Finančni podatki (FI-PO) – Splošni podatki o gospodarski družbi) na dan preverjanja. Ocenjuje se število partnerjev, ki je registrirano za opravljanje te dejavnosti in jim je to glavna dejavnost.«**

1. V primeru, da ima prijavitelj, ki je hkrati tudi panožno podjetje, kader za vodenje projektne pisarne in uveljavlja 2 zaposlitvi, lahko to stori? Ali v tem primeru lahko izvaja tudi usposabljanja? Administrativni in kadrovski partner v tem primeru nista obvezna?

**ODG: Panožno podjetje lahko vodi projektno pisarno in uveljavlja 2 zaposlitvi. Paziti mora, da kot enotno podjetje ne preseže zneska de minimis pri čemer mora upoštevati vse ostale stroške, ki jih nosi projektna pisarna (posredne stroške, potni stroški, stroški izdelave modela kompetenc, infomiranja in podobno). S tem projektom in ostalimi odobrenimi ali zaprošenimi sredstvi ne sme preseči 200.000 EUR v obdobju 3 let.**

**Partner lahko izvaja (notranja) usposabljanja ter uveljavlja stroške za usposabljanje zaposlenih v tem podjetju.**

**Administrativni in kadrovski partner v tem primeru nista obvezna. V vlogi pa partner navede sestavo projektne pisarne.**

1. Prosim za odgovor na vprašanje, ali spodnja omejitev velja le za tiste, ki bodo uveljavljali stroške projektne pisarne? Ali se na razpis lahko prijavi podjetje, ki deluje v kmetijstvu in je sestavni del verige vrednosti. To podjetje ne bo uveljavljalo stroškov projektne pisarne.

*»Omejitve* ***za kandidiranje na javnem razpisu***

*Pri dodeljevanju sredstev pomoči po pravilu »de minimis«, tj. za upravičene stroške izvedbe aktivnosti a) do e) opredeljene v 5. poglavju tega javnega razpisa, veljajo naslednji omejitveni dejavniki oziroma na javnem razpisu ne morejo sodelovati prijavitelji in partnerji, (pri) ki/katerih:……«*

**ODG: Glede na navedbo javnega razpisa, ki govori o omejeni uporabi izključenih sektorjev, ocenjujemo, da lahko vključite partnerje/panožna podjetja, iz dejavnosti, ki jih omenjate v aktivnosti projekta (usposabljanja).**

1. Smo prijavitelji KOC na področju hrane, neposredna navezava na SRIP HRANA. Imamo vprašanje glede vključenih dejavnosti SKP, ki bodo opravičene za povračilo stroškov. Glavnina panožnih podjetij bo iz dejavnosti predelave živilskih izdelkov (C 10), vključevali bomo tudi podjetja C 11 (proizvodnja pijač), želeli pa bi vključiti tu dejavnosti pod A (kmetijstvo). Namreč, v  panogi imamo veliko vertikalno povezanih podjetij, ki vključujejo celotno verigo od primarne pridelave (dejavnosti A) preko industrijske predelave (dejavnosti C 10 in C 11). To se nam zdi pomembno, saj bi s tem lahko zagotovili še večjo vključenost in neposredno navezavo na SRIP HRANA.

V razpisu so omenjene omejitve zgolj za izvajanje projektne pisarne (točka 6.3 – stran 5). Naše vprašanje se glasi: **Ali lahko imamo partnerje, panožna podjetja, iz omenjenih dejavnosti?**

**ODG: Glede na navedbo javnega razpisa, ki govori o omejeni uporabi izključenih sektorjev, ocenjujemo, da lahko vključite partnerje/panožna podjetja, iz dejavnosti, ki jih omenjate.**

1. Prijavitelj in vodja projektne pisarne (finančno-administrativni in kadrovski partner) bo podjetje, ki ni panožno. Ali lahko uveljavljamo obe zaposlitvi za polni delovni čas.

**ODG: Da. 18.11. smo objavili popravek razpisne dokumentacije, ki to še bolj jasno opredeljuje.**

**V partnerstvu lahko drugi partnerji nastopajo kot:**

* **»administrativno finančni partner« (največ en v partnerstvu) izvajajo naloge projektne pisarne ali,**
* **»kadrovski partner« (največ en v partnerstvu), ki opravlja kadrovsko podporne in svetovalne naloge;**

**Možno je, da se obe vlogi združita v eni organizaciji.**

**V tem primeru se označi v vlogi:**

**PROJEKTNA PISARNA**

|  |  |  |  |
| --- | --- | --- | --- |
|  | **Naziv organizacije** | **Predlagana oseba** | **Predvidene naloge** |
| Prijavitelj | Drugi partner  org 1 |  |  |
| Administrativno-finančni partner | org 1 | Oseba 1 (1/2) | Opis nalog osebe 1 |
| Oseba 2 (1/2) | Opis nalog osebe 2 |
| Kadrovski partner | org. 1 | Oseba 3 (1/2) | Opis nalog osebe 3 |
| Podjetje – partner |  | Oseba 4 (1/2) | Opis nalog osebe 4 |

**PODATKI O NOSILNEM PARTNERJU (PRIJAVITELJU)**

|  |  |  |
| --- | --- | --- |
| **Partner** | **1** | |
| **Vloga** | **PRIJAVITELJ** | |
|  | **Partner - Panožno podjetje** |
|  | **Drugi partner** |
| Polni naziv organizacije | Org 1 | |

1. Kakšen je v razpisu oziroma bo v projektu  status subjekta, ki vstopa kot kolektivni član (npr. Gospodarska zbornica Slovenije? Ali podobno kot npr. Gospodarska zbornica Slovenije vstopajo tudi gospodarska interesna združenja? Če lahko, kakšni so pogoji?

**ODG: GZS oz. GIZ lahko sodelujejo kot drugi partnerji, ki se ne upoštevajo kot panožna podjetja in ne morejo uveljavljati stroškov usposabljanj.**

1. Ali se kot stroški zunanjih storitev - usposabljanje lahko uveljavijo tudi sorazmerni delež stroškov kotizacij na strokovnih srečanjih z delavnicami (npr. dnevi informatikov, krajinarjev, geodetov, arhitektov, ... ) ? Ali stroške uveljavlja posamezni partner ali lahko skupaj za vse partnerje?

**ODG: Stroške uveljavlja posamezni partner. Ti stroški lahko krijejo strošek udeležbe posameznika (kotizacija, račun), strošek organizacije usposabljanja (izvajalca usposabljanj), najem prostora ter drugih povezanih stroškov. Uveljavlja se lahko tudi skupinske prevoze, potne stroške predavatelja notranjih usposabljanj (mentorjev) ter stroški poti v tujino.**

**V primeru kompetenčnih centrov predlagamo tudi, da si na transparenten način partnerji razdelijo stroške v smislu organizacije usposabljanj (po deležu prijav, glede na izvajalce). To pomeni, da je smiselno pripraviti večje sklope in ne le dnevnih usposabljanj, pri katerih lahko pride do zelo majhnih zneskov za posameznega udeleženca in prevelik obseg administracije.**

1. Smo Evropsko gospodarsko interesno združenje (EGIZ) ali za nas tudi velja, da lahko nastopamo samo v enem partnerstvu?

**ODG: V primeru, da je drugi partner ustanovljen po ZGD-1 ali je samostojni podjetnik posameznik, lahko nastopa v samo enem partnerstvu. Da, določbe za evropsko gospodarsko interesno združenje so vključene v 578. členu ZGD-1.**

1. Ali lahko uveljavljamo 1,5 zaposlitve za polni delovni čas za vsebinsko, administrativno in finančno vodenje projekta? V delu priprave in koordinacija priprave modela kompetenc, priprava in izvajanje načrta usposabljanj, zagotavljanje kakovosti notranjih usposabljanj, spremljanje napredka zaposlenih itd. pa bomo v deležu 0,5  zaposlitve vključili še partnerja, ki deluje na področju razvoja kadrov. Ne vem kako si naj razlagamo stavek: Administrativno-finančni partner, katerega osnovna dejavnost ni neposredno povezana s panogo, lahko uveljavlja največ do ene zaposlitve za polni delovni čas, ki se upošteva v kvoti do dveh zaposlitev na projektu. Naša dejavnost je zagotovo povezana s panogo, dejavnost po klasifikaciji SKD pa se bo razlikovala.

**ODG: Glede na vašo organizacijsko delovanje lahko sodelujete kot drugi partner. S spremembo razpisne dokumentacije z dne 18.11. smo navedeno besedilo razpisne dokumentacije popravili, kar pomeni, da smo omejitev zaposlitve na eno osebo pri administrativno finančnem partnerju odpravili.**

1. Naša dejavnost vključuje tudi usposabljanje kadrov. Ali smo lahko kot projektna pisarna, prijavitelj, vključeni tudi v izvajanje notranjih usposabljanj pri partnerjih in uveljavljamo stroške iz tega naslova?

**ODG: Ne. Cilj je spodbujati izvajanje notranjih usposabljanj in mentorstvo znotraj in na ravni podjetij. Kot drugi partner ne morete izvajati notranjih usposabljanj.**

1. Ali lahko kot prijavitelj enega partnerstva sodelujemo kot zunanji izvajalec pri izvajanju usposabljanj pri drugih partnerstvih?

**ODG: V primeru, da je izbor izvajalca storitve transparenten in gospodaren ter v skladu z načeli javnega naročanja, bi bilo to možno. V primeru pa, da bi prišlo v tem ali drugih primerih do tveganja zlorabe porabe sredstev ali nepravilnosti je možno, da se tako sodelovanje omeji. Priporočamo vnaprejšnje napovedovanje takih aktivnosti oz. okoliščin v primeru potrditve projekta.**

1. Prosim za odgovor na naslednje vprašanje. Pravna oseba ima 37 zaposlenih oseb, od tega:

* 35 za polni delovni čas
* 1 oseba za 4 ure
* 1 oseba za 2 uri

Kakšno je pravilno število zaposlenih 37 ali 35?

**ODG: V obrazec 2. finančni načrt (18-11) v tabelo Številčni pregled skupnih profilov oz. delovnih mest lahko vnesete število 37, saj gre za 37 oseb oz. pogodb o zaposlitvi.**

**V primeru preverjanja števila zaposlenih za pogoj 200 oseb oz. merilo število zaposlenih se upošteva podatek kot je naveden v AJPES in ga je moč preveriti. To bo naredil sklad.**

1. **Podjetja, ki niso registrirana po ZGD-1 (gre npr. za socialna podjetja, ki lahko imajo različne pravne oblike: društva, zavodi, zadruge, ipd.), so pa članice SRIP na področju, s katerim se povezuje KOC?**

V SRIP-ih so namreč upravičeni prejemniki sredstev javnega razpisa skladno s 3. členom Zakona o podpornem okolju za podjetništvo (ZPOP-1) pravne ali fizične osebe, ki se ukvarjajo z gospodarsko dejavnostjo ne glede na njihovo pravno obliko, s sedežem v RS. V KOC-u pa so kot upravičeni prejemniki sredstev kot panožna podjetja navedeni le samostojni podjetniki posamezniki ali podjetja registrirana po ZGD-1.

**ODG: Pravilno navajate, da kot panožna podjetja lahko sodelujejo le samostojni podjetniki posamezniki ali podjetja registrirana po ZGD-1.**

**Niste** pa vključili t.i. **drugih partnerjev**, ki se ne upoštevajo kot panožna podjetja in ne morejo uveljavljati stroškov usposabljanj.

Le ti so definirani na ta način:

* + pravne osebe zasebnega prava (npr. interesna združenja, zbornice, organizacije na trgu dela, podjetja po ZGD-1, samostojni podjetniki posamezniki **ipd.)**, ki v projektu nastopajo kot člani projektne pisarne:
    - »administrativno finančni partner« (največ en v partnerstvu) izvajajo naloge projektne pisarne ali,
    - »kadrovski partner« (največ en v partnerstvu), ki opravlja kadrovsko podporne in svetovalne naloge;
  + v primeru, da je drugi partner ustanovljen po ZGD-1 ali je samostojni podjetnik posameznik, lahko nastopa v **samo enem partnerstvu**.

Ne glede na status lahko posamezna organizacija kot **prijavitelj** (partner 1) sodeluje le enkrat.

1. V primeru, da je kadrovski partner organizacija na trgu dela ali lahko sodeluje kot partner v več KOC-ih?

**ODG:**

Glede sodelovanja veljajo naslednje omejitve:

* + **panožna podjetja** (samostojni podjetniki posamezniki ali podjetja registrirana po ZGD-1), lahko nastopajo **samo v eni vlogi oz. enem partnerstvu,** ki kandidira na tem javnem razpisu
  + **drugi partner**, (ki se ne upošteva kot panožno podjetje), ki je **ustanovljen po ZGD-**1 lahko nastopa v **samo enem partnerstvu**.

**V primeru drugih organizacij velja, da lahko sodelujejo v več partnerstvih.**

1. V razpisni dokumentaciji je navedeno, da morajo izjavo o prejetih pomočeh de minimis podpisati samo vključene organizacije v projektno pisarno. Ali to pomeni, da kot panožno podjetje v konzorciju lahko nastopa tudi podjetje, ki je prekoračilo 200.000 EUR po pravilu de minimis v zadnjih 3 letih? To podjetje bo skladno z razpisno dokumentacijo zaprosilo samo za sofinanciranje usposabljanj, skladno z razpisno dokumentacijo.

**ODG: v navedenem primeru, ko podjetje sodeluje kot panožno podjetje, ki sodeluje pri izobraževanjih, ne oddaja izjave 3.a o de minimis. Odda izjavo 3.b o 3b Izjava in Pripomoček za določitev velikosti povezanih podjetij,**

**Praviloma pa je tudi tako, da če podjetje prekorači de minimis, potem vrne tista sredstva, s katerimi je prekoračilo mejno vrednost 200.000,00 EUR, kar pomeni, da bi moralo biti stanje urejeno in je iz evidenc razvidno, da to podjetje ne prekoračuje mejne vrednosti.**

1. Zanima me kakšno pravno formalno obliko mora imeti novoustanovljeni KOC? Je to mišljeno kot posebna institucija ali kot npr. služba za razvoj kadrov v okviru našega podjetja ali kako drugače?

**ODG: Ustanovitev nove pravne osebe se ne zahteva. Kar je mogoče smiselno je, da se z vsebinskega vidika poudarja namen kompetenčnega centra in da obstoječe strukture prevzamejo naloge, ki jih bo ta KOC opravljal ter nastopanje navzven.**

1. Če prav razumemo, se pravilo de minimis upošteva samo za projektno pisarno. To drži? V tem primeru se torej sredstva za SRIP-e ne štejejo v pravilo de minimis?

**ODG: Pravilo de minimis velja za projektno pisarno KOC. V primeru SRIP nismo pristojni. Preverite v razpisni dokumentaciji po kateri shemi pomoči je pomoč dodeljena. To velja za vsa javna sredstva na vseh javnih razpisih in dodelitvah pomoči. Če je pomoč vodena kot »de minimis« je to vedno jasno navedeno.**

1. Ali osebo, ki je na porodniškem dopustu, lahko predvidimo za KOC za delo v projektni pisarni?

**ODG: Lahko. Priporočamo, da pri navedeni osebi preverite pripravljenost sodelovati.**

1. Imamo dve podjetji, ki imata popolnoma različni dejavnosti, vendar sta povezani. Eno od podjetij bo prijavitelj razpisa. Ali lahko drugo podjetje, ki se ukvarja s kadrovskim področjem in je povezana oseba s prijaviteljem, pripravi kompetenčni model kot zunanji izvajalec.

**ODG: V primeru, da je izbor izvajalca storitve transparenten in gospodaren ter v skladu z načeli javnega naročanja, bi bilo to možno. V primeru pa, da bi prišlo v tem ali drugih primerih do tveganja zlorabe porabe sredstev ali nepravilnosti je možno, da se tako sodelovanje omeji. Priporočamo vnaprejšnje napovedovanje takih aktivnosti oz. okoliščin v primeru potrditve projekta.**

1. Ali lahko tekom projekta prerazporedimo predvidene stroške projektne pisarne v usposabljanja? Kot projektna pisarna težko ocenimo zelo natančno vse stroške, trudili se pa bomo, da bo delovanje projektne pisarne čimbolj rentabilno. V kolikor npr. za informiranje ali izdelavo kompetenc ne bomo porabili načrtovanega zneska, bi ta sredstva prerazporedili partnerjem za namene usposabljanja.

**ODG: Spremembe razporeditve sredstev bodo v okviru izvajanja projekta možne (na podlagi odobrenega predloga sprememb).**

1. Ali lahko naši zaposleni izvajajo usposabljanja preko avtorske pogodbe?

**ODG: NE. Navodila organa upravljanja o upravičenih stroških za sredstva evropske kohezijske politike v programskem obdobju 2014-2020 v poglavju Stroški storitev zunanjih izvajalcev omejujejo sklepanje podjemnih in avtorskih pogodb s svojimi zaposlenimi je neupravičen strošek. To pravilo velja tudi v primeru konzrocija, ko konzorcijski partnerji sklepajo podjemne ali avtorske pogodbe z zaposlenimi pri svojih konzorcijskih partnerjih.**

**Več:** [**http://www.eu-skladi.si/sl/ekp/navodila**](http://www.eu-skladi.si/sl/ekp/navodila)**.**

**Navodila organa upravljanja o upravičenih stroških za sredstva evropske kohezijske politike v obdobju 2014-2020 verzija 1.02** ([word](http://www.eu-skladi.si/sl/dokumenti/navodila/nus-2014-2020-verzija-1-02-sprememba-cistopis.doc))

1. Eden izmed partnerjev je skupina z več podjetji, v partnerstvu bi sodelovalo 1 ali 2 podjetji. Trenutno obstajata dve ločeni podjetji, podjetje X in podjetje Y. Podjetje Y se bo v začetku leta 2017 pridružilo podjetju X, zaposleni in dejavnost se bodo prenesli na podjetje X.

**ODG: Ministrstvo za finance je objavilo pogosta vprašanja in odgovore na temo državnih pomoči. Odgovor številka 1 in 2 se nanašata na temo, ki jo izpostavljate:** <http://www.mf.gov.si/si/delovna_podrocja/drzavne_pomoci/pogosta_vprasanja_in_odgovori/>

**Iz tega vira vam povzemamo odgovor na vprašanje. Uredba v 28. točki 2. člena določa, da je datum dodelitve pomoči datum, ko se zakonska pravica do prejema pomoči prenese na upravičenca na podlagi veljavnega nacionalnega pravnega režima. To pomeni, da je upravičenec prejel državno pomoč na dan, ki ga nosi dokončen dokument dajalca pomoči, s katerim je odločil o njegovi pravici in je na podlagi tega dokumenta pravica tudi iztožljiva (npr. pogodba). Datum izplačila državne pomoči/transakcije pri tem ni pomemben.**

**Naknadna sprememba velikosti podjetja (po dodelitvi državne pomoči) ne vpliva na že dodeljeno višino državne pomoči. Podjetje je upravičeno do prvotno odobrene višine pomoči. Torej bo intenzivnost podjetja X tista, ki se bo upoštevala.**

1. Stopnja financiranja podjetja v partnerstvu je odvisna od njegove velikosti in gre po pravilu državne pomoči. Kako je s stopnjo financiranja, če je podjetje v tuji lasti in na nacionalnem nivoju ni povezano z nobeno drugo gospodarsko družbo.

**ODG: Navesti in vključiti je potrebno vse podatke ne glede na lokacijo lastnika podjetja.**

1. Če prav razumemo razpis ne omejuje sodelovanja hčerinskih podjetij v različnih KOCih?

**ODG: Javni razpis ne omejuje sodelovanja hčerinskih podjetij v različnih KOCih, pri čemer mora biti jasno (npr. iz AJPESa), da gre za ločen subjekt s samostojno pravno entiteto oz. matično in davčno številko.**

1. Recimo, da je organizacija v projektno pisarno vključena za polovični delovni čas. V tej isti organizaciji bi ena oseba skrbela za vsebinsko vodenje in ena kot kadrovski partner. Ali je možno, da v organizaciji na projektu delata dve osebi, vendar se za posamezni mesec ne uveljavlja skupaj več kot ena oseba za polovični delovni čas. Ali lahko torej organizacija sprejem sklep o razporeditvi določenih oseb na projekt pri čemer skupaj ne bodo presegali polovičnega delovnega časa.

**ODG: Polovični delovni čas je vezan na posamezno osebo in se ne more drobiti na več oseb.**

1. Pri dokazilih stroška dela je navedena pogodba o zaposlitvi iz katere je razvidno, da oseba dela na projektu. Ali je v primeru, da je oseba že zaposlena v organizaciji, zadostuje sklep/dogovor o razporeditvi delovnega časa posameznika za delo na projektu?

**ODG: Zaposlitev na projektu mora biti urejena skladno z Zakonom o delovnih razmerjih, ki točno določa v katerih primerih zadošča sklep ali drug pravni akt in v katerih primerih je potrebno spremeniti pogodbo ali skleniti novo. To se bo urejalo z izbranimi projekti.**

1. Kako v primeru bolniške odsotnosti osebe ki dela na projektu. Delo bo v tem času opravil nekdo drug, ki ni razporejen na projekt. Kako se takrat uveljavlja strošek.

**ODG: V primeru bolniških naj delo opravi član projektne pisarne. Kar se tiče uveljavljanja stroškov se bo priznal strošek v skladu z v razpisu določenim zneskom. Ta znesek je bil določen na podlagi realnega uveljavljanja stroškov na zadnjem razpisu KOC.**

1. Pri zunanjih usposabljanjih, ki jih organizirajo podjetja ni eksplicitno navedeno, da morajo biti prisotni udeleženci vsaj dveh podjetij. Ali to pomeni da je v določeni meri možno imeti individualna usposabljanja. Podjetja so že izrazila nujo po določenih takih usposabljanjih, še posebej usposabljanja za top management s konkretnimi primeri.

**ODG: Da. Individualna usposabljanja so možna**

1. Ali bo spremljanje podatkov o udeležencih anonimno?

**Odg: Spremljati bo potrebno vključitve. Sama navodila se lahko natančneje določijo (ali spremenijo kasneje).**

**Tiste osebe, ki se bodo vključile v daljše oblike usposabljanj, pa bodo morale posredovati vse informacije kot so navedene v razpisni dokumentaciji Prijavitelj bo moral za vsakega udeleženca, ki se bo udeležil usposabljanja, ki bo trajalo več kot 40 ur, pridobiti in hraniti podatke navedene v drugem odstavku tega poglavja. Prijavitelj skladu poroča o udeležencih, za katere je pridobil podatke skladno z navodili sklada. Pri čemer je dolžan zagotoviti primarno agregacijo podatkov, pri tem pa zagotoviti, da hrani izvirne listine (npr. listine o udeležencih, vprašalnike). Spremljanje podatkov o udeležencih bo natančneje opredeljeno v navodilih.**

**EU zakonodaja določa obveznost spremljanja in vrednotenja operacij v 27., 54., 96. in 125. členu Uredbe 1303/2013/EU, 5. in 19. členu Priloge I Uredbe 1304/2013/EU, za kar je potrebno pridobiti ustrezne podatke o doseganju ciljev in kazalnikov projektov, vključno z osebnimi podatki. V te namene se pri vseh ukrepih, sofinanciranih iz sredstev evropske kohezijske politike v programskem obdobju 2014–2020, zbira, vodi, posreduje, uporablja, obdeluje in shranjuje naslednje osebne podatke posameznikov, ki sodelujejo kot udeleženci na projektih:**

* **Ime**
* **Priimek**
* **Kontaktni podatki (elektronska pošta ali telefonska številka)**
* **Spol**
* **Starost**
* **Občina stalnega prebivališča**
* **Status na trgu dela**
* **Izobrazba**
* **Status v gospodinjstvu**
* **Pripadnost eni izmed navedenih skupin; migranti, udeleženci tujega rodu, manjšine, invalidi, druge prikrajšane osebe, brezdomci ali prizadeti zaradi izključenosti na področju nastanitve**
* **Status na trgu dela ob zaključku sodelovanja v projektu,**
* **Status na trgu dela 6 mesecev po zaključku sodelovanja v projektu**
* **Položaj zaposlenega 6 mesecev po zaključku sodelovanja v projektu.**

1. Razpis naj bi podprl panožne KoCe, pri čemer pa so panoge širše od ene SKD dejavnosti. Ali lahko koc zajema dve SKD dejavnosti na drugi ravni, vendar še vedno znotraj ene panoge?

**ODG: Partnerstvo mora sodelovati v okviru panoge oziroma izkazati, da se KOC vzpostavlja in umešča v kontekst strateškega povezovanja S4. Podjetja, ki se povežejo v partnerstvo, morajo biti registrirana za delovanje v izbrani panogi ali imeti skupno področje dela oz. skupni interes v okviru panoge oziroma področja uporabe S4 in/ali posameznih verig in/ali mrež vrednosti znotraj področij uporabe S4. Področje povezovanja prijavitelji opredelijo v vlogi, in sicer z upoštevanjem druge ravni ravni Standardne klasifikacije dejavnosti 2008 (SKD, na primer: C30). Smiselno se lahko poveže več panog SKD, vendar se v prijavi opredelijo za eno.**

1. Ali je pri KOC kakšna omejitev, da je eno podjetje lahko le v enem KOCu?

**Da, to je pomembno pravilo, ki se ga ne sme prekršiti. V primeru, da je podjetje v dveh KOCih se oba izloči.**

1. Projektna pisarna ima enega zaposlenega, ki bo izvajal aktivnosti KoC, zaradi obsega dela bomo do začetka izvajanja projekta zaposlili še eno osebo za polni delovni čas. Bodo stroški te osebe, ki še ne bo zaposlena ob oddaji prijave na razpis, bodo pa predvideni v finančni tabeli, upravičeni stroški projekta?

**V vlogi navedite vaše načrte in pričakovane kvalifikacije osebe v rubrikah, ki se nanašajo na sestavo projektne pisarne. Načrtujte stroške v finančni tabeli.**

**Do dveh polnih zaposlitev je načrtovan strošek upravičen, ne glede na to, ali se načrtuje s konkretnimi osebami in imeni.**

1. Ali lahko dve povezani podjetji (ločeni pravni osebi) sodelujejo v enem KOC u?

**Da, lahko. Ločena pravna oseba je razvidna na primer iz različnih številk MŠO, ID DDV, datumov ustanovitve.**

1. Zanima me, kako tolmačiti točko 6. Pogoji za kandidiranje na javnem razpisu za Kompetenčne centre, natančneje (glejte označen del):

*Upravičeni prejemniki sredstev javnega razpisa so partnerstva, ki jih sestavljajo:*

*- panožna podjetja: samostojni podjetniki posamezniki ali podjetja registrirana po ZGD-1, ki:*

* *so registrirana za delovanje v izbrani panogi partnerstva (glavna dejavnost), ali*
* *delujejo na področju druge panoge, vendar imajo skupen interes za razvoj v okviru izbrane panoge partnerstva ali*
* *delujejo v okviru verig vrednosti / področjih uporabe opredeljenih v S4;*
* *nastopajo samo v eni vlogi oz. enem partnerstvu, ki kandidira na tem javnem razpisu;*
* *zaposlujejo vsaj eno osebo ali so samostojni podjetnik posameznik* ***(v primeru, da podjetnik posameznik nima zaposlenih, mora opravljati dejavnost kot redno aktivnost)***

Zanima me kaj točno pomeni termin opravljanja dejavnosti kot redne aktivnosti? Če naveden konkretni *primer* s.p. nima nobenega zaposlenega, sam pa je samozaposlen na podjetju za krajši delovni čas - 4 ure…ali to potem pomeni, da opravlja dejavnost kot redno aktivnost oz. ali je nujno, da je na podjetju zaposlen polni delovni čas?

**Da, lahko sodeluje. Sodeluje lahko samostojni podjetnik, ki ni drugje vključen v delovno razmerje za polni delovni čas. Sodeluje lahko tudi samostojni podjetnik, ki dela za krajši delovni čas od 8 ur dnevno.**

1. Zanima me, če se lahko v okviru tega razpisa prijavi tudi KOC za zdravstvo – npr. skupina bolnišnic kot organizacije, ki želijo izboljšati razvoj kadrov. Imamo namreč nekaj interesa s strani slovenskih bolnišnic, ki bi bile zainteresirane, da začnejo z načrtnimi izboljšavami pri razvoju kadrov.

**Na tokratnem javnem razpisu lahko na usposabljanjih sodelujejo podjetja in njihovi zaposleni. Področje razvoja kadrov je smiselno razvijati tudi na področju zdravstva oz. bolnišnic, mislim pa da bi tu investitor lahko bilo Ministrstvo za zdravje oz. drugo pristojno telo. Če so bolnišnice podjetja, bi lahko sodelovale tudi na tem razpisu.**

1. Ali je pri izvedbi notranjih usposabljanj upravičen tudi strošek najema prostora in opreme, strošek priprave gradiv in pogostitve?

**Ta strošek je upravičen, a se vodi kot zunanja storitev. Torej ni vključen v strošek, ki se povrne za pripravo in izvedbo notranjega usposabljanja.**

1. Zanima nas, da je upravičen strošek dela tudi strošek zaposlenega po podjemni pogodbi za delo na projektu?

**Ne. Vodenje projekta se ne vodi kot zunanja storitev.**

**Kot storitev zunanjih izvajalcev se predvideva:**

* **strošek izdelave/nadgradnje kompetenčnega modela (največ do višine 20.000 EUR) ter drugih storitev povezanih z izvedbo projekta;**
* **organizacije in izvedbe dogodkov, delavnic, seminarjev, skupinski prevozi.**

1. Ker v razpisni dokumentaciji podatka ne najdemo, me zanima, kakšna je omejitev pri vključevanju JROjev *[javnih raziskovalnih organizacij]* v partnerstvo (koliko max)? Sp oni lahko tudi prejemniki izobraževanj ali le ponudniki notranjih izobraževanj?

**Priporočamo zelo natančen vnovični pregled dokumentacije, saj je to ena ključnih omejitev, ki je določena v javnem razpisu, da javne institucije ne morejo sodelovati kot partnerji. Projekt je namenjen podjetjem in povezovanje podjetij je bila poglavitna dodana vrednost tega ukrepa, ki za razliko od ostalih (večjih CO, KC, …) ne vključuje JRO v partnerstvu.**

**V točki 6.1. je določeno:**

* 1. **Pogoji za kandidiranje na javnem razpisu**

Upravičeni prejemniki sredstev javnega razpisa so **partnerstva**, ki jih sestavljajo:

* **panožna podjetja:** samostojni podjetniki posamezniki ali podjetja registrirana po ZGD-1, ki:
  + so registrirana za delovanje v izbrani panogi partnerstva (glavna dejavnost), ali
  + delujejo na področju druge panoge, vendar imajo skupen interes za razvoj v okviru izbrane panoge partnerstva ali
  + delujejo v okviru verig vrednosti / področjih uporabe opredeljenih v S4;
  + nastopajo **samo v eni vlogi oz. enem partnerstvu,** ki kandidira na tem javnem razpisu;
  + zaposlujejo vsaj eno osebo ali so samostojni podjetnik posameznik (*v primeru,* *da podjetnik posameznik nima zaposlenih, mora opravljati dejavnost kot redno aktivnost)****[[2]](#footnote-3)[1]***

ter

* **drugi partnerji**, ki se ne upoštevajo kot panožna podjetja:
  + pravne osebe zasebnega prava (npr. interesna združenja, zbornice, organizacije na trgu dela, podjetja po ZGD-1, samostojni podjetniki posamezniki ipd.), ki nastopajo kot:
    - »administrativno finančni partner« (največ en v partnerstvu) izvajajo naloge projektne pisarne ali,
    - »kadrovski partner« (največ en v partnerstvu), ki opravlja kadrovsko podporne in svetovalne naloge;
  + v primeru, da je drugi partner ustanovljen po ZGD-1 ali je samostojni podjetnik posameznik, lahko nastopa v **samo enem partnerstvu**.

1. Prosim za odgovor na  vprašanje, in sicer: Nosilni partner bo prevzel tudi del projektne pisarne. Ali mora v tem primeru izpolniti obrazec Podatki o nosilnem partnerju (prijavitelju) in tudi obrazec Projektna pisarna (partner 2), ali zadošča samo prvi? Prosim za odgovor za obe varianti: nosilni partner bo panožno podjetje ali drugi partner.

**Variant je več. Osnovno pravilo je, da se za posamezno organizacijo izpolnjuje podatke enkrat.**

**Pomembno je, da se izpolni tabelo na tretji strani vloge, ki jasno prikaže sestavo**

**projektne pisarne po organizacijah, predlaganih osebah in predvidenih nalogah.**

**Primer: PROJEKTNA PISARNA**

|  |  |  |  |
| --- | --- | --- | --- |
|  | **Naziv organizacije** | **Predlagana oseba** | **Predvidene naloge** |
| Prijavitelj | Drugi partner - org x |  |  |
| Administrativno-finančni partner | org x | Oseba 1 (1/2) | Opis nalog osebe 1 |
| Oseba 2 (1/2) | Opis nalog osebe 2 |
| Kadrovski partner | org. y | Oseba 3 (1/2) | Opis nalog osebe 3 |
| Podjetje – partner | org. z | Oseba 4 (1/2) | Opis nalog osebe 4 |

**PODATKI O NOSILNEM PARTNERJU (PRIJAVITELJU)**

- Izpolni se le za prijavitelja [npr. org. x]

- razlika je le v oznaki partnerja (drugi partner ali panožno podjetje)

**PROJEKTNA PISARNA (PARTNER 2)**

- Izpolni se le, če projektno pisarno sestavlja več kot 1 organizacija [npr. org. y]

**PROJEKTNA PISARNA (PARTNER 3)**

- Izpolni se le, če projektno pisarno sestavlja več kot 2 organizaciji [npr. org. z]

**PROJEKTNA PISARNA (PARTNER 4)**

- Doda in izpolni se le, če projektno pisarno sestavlja več kot 3 organizacija [v tem primeru ni potrebno]

Če panožno podjetje izpolni eno od zgoraj navedenih rubrik se opisov ne podvaja v razdelku III (panožna podjetja). [npr. org. z ne izpolnjuje podatkov v razdelku III.]

1. Zanima nas, ali lahko panožno podjetje v partnerstvu, ki bo uveljavljalo stroške za usposabljanje, sodeluje kot kadrovski partner in uveljavlja stroške projektne pisarne?

**Da.**

1. Ali lahko stroške za informiranje in obveščanje uveljavljajo tudi partnerji, ki ne sestavljajo projektne pisarne?

**Glede na predvideno strukturo je mišljeno, da največ 4 partnerji sodelujejo v aktivnosti projektne pisarne. Od tega največ 2 druga partnerja. Če bi želeli, da posamezno podjetje, ki »panožno« sodeluje v projektni pisarni brez uveljavljanja stroškov dela, to lahko storite. V vsakem primeru gre za aktivnost, ki se povrne po pravilu de minimis, ki je po definiciji namenjeno članom projektne pisarne.**

1. Ali lahko prijavitelj pričakuje, da bo imel iz naslova zagotavljanja sodelovanja s S4 področjem / SRIP določene konkretne obveznosti in če da, katere (če je možno, bi prosila za bolj konkreten odgovor, kot je navedba v pogodbi  sofinanciranju)? Ali bodo imeli iz tega konkretne nujne obveznosti tudi panožni partnerji KoC? Če da, katere?

**Predvidene obveznosti so vzajemno informiranje, organizacija skupnih aktivnosti, iskanje sinergij. Ostalo je zaradi vzpostavljajoče se strukture SRIPov (in KOCev) še odprto. V tej fazi je pomembno izpostaviti namero sodelovati, ki jo bo potrebno izpolniti ob priložnostih, na katere bo lahko napotil sklad.**

1. Spremljanje števila udeležencev usposabljanj po različnih karakteristikah - ali se lahko partnerstvo dogovori, da partnerji pošiljajo nosilnemu sumarne podatke, sami pa zagotavljajo natančno sled do posameznika?

**Tudi to je vprašanje, ki se bo natančno razjasnilo ob začetku izvajanja, ker moramo razčistiti operativne rešitve v skladu z novimi zahtevami. Pri zadnjem javnem razpisu je bilo tako, da smo enkratno vnesli karakteristike posameznikov in jih nato ob vključitvah kljukali, kar je omogočilo natančno številčno spremljanje po karakteristikah.**

1. Ali se bo za 40-urno vključitev štelo eno usposabljanje za 40 ur ali tudi, če bo denimo ena oseba vključena v 4 usposabljanja po 10 ur (zanima me zaradi spremljanja udeležencev)?

**Ravno tako bo to stvar, ki se bo razrešila ob pripravi navodil. Dejstvo je, da so zahteve o zbiranju podatkov zelo ambiciozne in zahtevne. Glede na postavljeno vprašanje odgovarjamo, da se naj predvideva** **spremljanje za obe varianti.**

1. V pogostih vprašanjih je navedeno, da so možna individualna usposabljanja. Ali se med te štejejo le tista, ki se izvajajo ena-na-ena? Ali je možno individualno usposabljanje, ki ga izvede partner projekta (notranje usposabljanje) za drugega partnerja?

**Individualna usposabljanja so mišljena kot posebej organizirana usposabljanja v posameznem podjetju.**

**Možno je notranje usposabljanje, ki poteka le med dvema podjetjema.**

1. Glede vodenja projekta kriteriji določajo, da se v primeru prijave več oseb, se upošteva točke tiste osebe, ki pridobi največ točk v okviru vsakega izmed področij.  Ali se kadrovsko področje in področje vodenja projekta štejeta kot dve ločeni področji? Torej idealno prijavimo 2 osebi, eno z referencami iz vodenja projektov  in drugo z referencami iz kadrovskega področja?

**Da.**

1. Ali se bo pri vodenju projektov kot referenco štelo tudi vodenje notranjih projektov za podjetje, če so večji od 50.000 EUR in primerno dokumentirani?

**DA. Res morajo biti primerno dokumentirani (vključno s stroškovnikom, pisnimi dokumenti,…).**

1. Ali bo pri kontroliranju projekta predstavljalo težavo (= neupravičen strošek) dejstvo, če bi bila v projektu denimo izobraževalna organizacija navedena kot zunanja organizacija, s katero bomo sodelovali (v delu Obrazca 1 Sodelovanje z izobraževalnimi organizacijami in drugimi partnerji), hkrati pa bi bil zaposleni na tej organizaciji lastnik podjetja, ki bi  za KoC izvajalo zunanje usposabljanje proti plačilu? Seveda to pride v poštev le, če bi bilo to podjetje ustrezno izbrano, pa vendar - težava ali ne?

**Če prav razumemo, bi samo navedli sodelovanje z izobraževalno organizacijo, kjer dela nekdo, ki ima v lasti tudi drugo podjetje, ki bi tudi izobraževalo? Menimo, da eno ni povezano z drugim. Izobraževalna organizacija ni član partnerstva. Navedba izobraževalne organizacije pomeni, da bodo potekale aktivnosti, ki bodo vključevale to organizacijo.**

**Izvajanje usposabljanj pa pade pod vsa ostala pravila glede transparentnosti, gospodarnosti in podobno. Verjetno bi bilo smiselno, da bi izobraževalna organizacija izvajala usposabljanja in na ta način prilagajala ponudbo konkretnim potrebam podjetij.**

**Na strani 4 (6 glede na celotni dokument) lahko preberete več o pravilih javnega naročanja.**

***»Posebne omejitve v zvezi z izborom zunanjega izvajalca***

***Navodila organa upravljanja o upravičenih stroških za sredstva evropske kohezijske politike v programskem obdobju 2014-2020 določajo, da je strošek storitve zunanjega izvajalca neupravičen, če je:***

* ***zunanji izvajalec povezana družba po pravilih zakona, ki ureja gospodarske družbe ali***
* ***zakoniti zastopnik upravičenca, ali njegov družinski član:*** 
  + ***udeležen kot poslovodja, član poslovodstva ali zakoniti zastopnik zunanjega izvajalca***
  + ***ali je neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.«***

***Strošek podjemnih in avtorskih pogodb s svojimi zaposlenimi je neupravičen strošek. To pravilo velja tudi v primeru konzorcija,  ko konzorcijski partnerji sklepajo podjemne ali avtorske pogodbe z zaposlenimi pri svojih konzorcijskih partnerjih.***

1. Ali se pri preverjanju kriterija 1.1. kot dva ločena podjetja upošteva dva, ki sta registrirana po ZGD, imata pa istega lastnika?

**Da.**

1. Pri izpolnjevanju finančne tabele pojavila nova dilema in sicer, kdaj razvrstiti stroške povezane z zunanjimi in notranjimi usposabljanji (najem dvorane, pogostitve…) pod točko e) in kdaj pod točko f).

Kam sodijo stroški najema prostora in pogostitve na:

* konferenci, ki jo organizirana projektna pisarna za celotno partnerstvo **(c, e ali f?)**
* delavnici, ki jo organizira projektna pisarna z namenom priprave kompetenčnega modela in programa usposabljanja in kompetenčni model pripravlja zunanji izvajalec **(e ali f?)**
* delavnici, ki jo organizira projektna pisarna za večino podjetij v partnerstvu in je vsebina povezana z manjkom kompetenc in vključena v program usposabljanja (npr. prodajne veščine) **(e ali f?)**
* delavnici, ki jo organizira eden izmed partnerjev, pridejo pa na to delavnico udeleženci iz ostalih partnerskih podjetij **(e ali f?)**

**V grobem se delijo stroški na:**

* **C (INFO – informiranje in komuniciranje), če jo organizira projektna pisarna, je informativne narave za zunanje udeležence (npr. mlade), vključitve se ne upoštevajo.**
* **E (STORITVE), če jo organizira projektna pisarna, je namenjena promociji aktivnosti implementacije modela kompetenc, dela s kadri, promocije usposabljanj, vključitve se ne upoštevajo.**
* **F (ZUNANJA USPOSABLJANJA), se uporablja, ko konferenco za partnerstvo financira partnerstvo in gre za interni izobraževalni dogodek.**

Kam sodijo stroški najema prostora in pogostitve na:

* konferenci, ki jo organizirana projektna pisarna za celotno partnerstvo **(c, e ali f?)**
  + c ali e (razlika obrazložena zgoraj).
* delavnici, ki jo organizira projektna pisarna z namenom priprave kompetenčnega modela in programa usposabljanja in kompetenčni model pripravlja zunanji izvajalec **(e ali f?)**
  + e
* delavnici, ki jo organizira projektna pisarna za večino podjetij v partnerstvu in je vsebina povezana z manjkom kompetenc in vključena v program usposabljanja (npr. prodajne veščine) **(e ali f?)**
  + e
* delavnici, ki jo organizira eden izmed partnerjev, pridejo pa na to delavnico udeleženci iz ostalih partnerskih podjetij **(e ali f?)**
  + f

1. Podjetje A je prijavitelj/projektna pisarna, ki je v 100% lasti podjetja B (ki ne sodeluje v KOC-u). Podjetje B ima v 100% lasti tudi še druga podjetja – podjetje C, ki sodeluje kot panožno podjetje v KOC-u in podjetje D, ki ne sodeluje v KOC-u. A je naše razmišljanje pravilno, da v tabelo o povezanih podjetjih vključimo prijavitelja-Podjetje A, Podjetje B kot »mamo« (čeprav ni v KOC-u) in podjetje C (panožno, vendar brez razmerja do prijavitelja/projektne pisarne)? Torej v tabelo ne vključimo le podjetja D?

**Glede na napisano, gre po vsej verjetnosti za »enotno podjetje« (A, B, C, D).**

**Dodajamo povezavo pa informacije, ki jih je pripravilo Ministrstvo za finance v obliki pogostih vprašanj in odgovorov na temo državnih pomoči:**<http://www.mf.gov.si/si/delovna_podrocja/drzavne_pomoci/pogosta_vprasanja_in_odgovori/>


1. Podjetje L je prijavitelj/projektna pisarna, ki ima v 100% lasti več različnih podjetij, ki pa nobeno ne sodeluje v KOC-u. A v obrazec 3a vpišemo le prijavitelja/projektno pisarno ali vsa podjetja?

**Vpišite vsa podjetja.**

1. Podjetje A je del skupine. Po sami velikosti (št. zaposlenih/promet) je srednje podjetje, ki glede na povezanost zapade pod Velika podjetja s sofinanciranjem 50%. Vprašanje: ali lahko to podjetje A štejemo kot srednje veliko panožno podjetje, za doseganje pogojev za vključevanje v razpis, ki pa pravilno koristi stopnjo sofinanciranja 50%?

**Kot smo že poudarili na delavnicah: vodi naj vas informacija, ki je razvidna iz AJPES pri pogojih in merilih.**

**Pri sofinanciranju pa moramo upoštevati dodatne informacije (pravila EU), ki so težje določljivi. Zato nismo želeli, da bi pogoje ali merila določale informacije, do katerih je veliko težje priti in so možne pomote. Tako, da če v AJPES-u piše, da je to srednje veliko podjetje, to potem velja.**



1. Ali lahko dve povezani podjetji (ločeni pravni osebi) sodelujejo v enem KOC u?

**Da.**

1. Projektna pisarna ima enega zaposlenega, ki bo izvajal aktivnosti KoC, zaradi obsega dela bomo do začetka izvajanja projekta zaposlili še eno osebo za polni delovni čas. Bodo stroški te osebe, ki še ne bo zaposlena ob oddaji prijave na razpis, bodo pa predvideni v finančni tabeli, upravičeni stroški projekta?

**V vlogi navedite vaše načrte in pričakovane kvalifikacije osebe v rubrikah, ki se nanašajo na sestavo projektne pisarne. Načrtujte stroške v finančni tabeli. Do dveh polnih zaposlitev je načrtovan strošek upravičen, ne glede na to, ali se načrtuje s konkretnimi osebami in imeni.**

1. Ali je pri KOC kakšna omejitev, da je eno podjetje lahko le v enem KOCu?

**Da, to je pomembno pravilo, ki se ga ne sme prekršiti. V primeru, da je podjetje v dveh KOCih, se oba izloči.**

1. Nosilni partner bo prevzel tudi del projektne pisarne. Ali mora v tem primeru izpolniti obrazec Podatki o nosilnem partnerju (prijavitelju) in tudi obrazec Projektna pisarna (partner 2), ali zadošča samo prvi?

**Variant je več. Osnovno pravilo je, da se za posamezno organizacijo izpolnjuje podatke enkrat.**

**Pomembno je, da se izpolni tabelo na tretji strani vloge, ki jasno prikaže sestavo projektne pisarne po organizacijah, predlaganih osebah in predvidenih nalogah.**

**Primer: PROJEKTNA PISARNA**

|  |  |  |  |
| --- | --- | --- | --- |
|  | **Naziv organizacije** | **Predlagana oseba** | **Predvidene naloge** |
| Prijavitelj | Drugi partner  org x |  |  |
| Administrativno-finančni partner | org x | oseba 1 (1/2) | opis nalog osebe 1 |
| oseba 2 (1/2) | opis nalog osebe 2 |
| Kadrovski partner | org y | oseba 3 (1/2) | opis nalog osebe 3 |
| Podjetje – partner | org z | oseba 4 (1/2) | opis nalog osebe 4 |

**PODATKI O NOSILNEM PARTNERJU (PRIJAVITELJU)**

**- Izpolni se le za prijavitelja [npr. org. x]**

**PROJEKTNA PISARNA (PARTNER 2)**

**- Izpolni se le, če projektno pisarno sestavlja več kot 1 organizacija [npr. org. y]**

**PROJEKTNA PISARNA (PARTNER 3)[1]**

**- Izpolni se le, če projektno pisarno sestavlja več kot 2 organizaciji [npr. org. z]**

**PROJEKTNA PISARNA (PARTNER 4)[2]**

**- Doda in izpolni se le, če projektno pisarno sestavlja več kot 3 organizacija [v tem primeru ni potrebno]**

**Če panožno podjetje izpolni eno od zgoraj navedenih rubrik se opisov ne podvaja v razdelku III (panožna podjetja). [npr. org. z ne izpolnjuje podatkov v razdelku III.]**

1. Zanima nas, ali lahko panožno podjetje v partnerstvu, ki bo uveljavljalo stroške za usposabljanje, sodeluje kot kadrovski partner in uveljavlja stroške projektne pisarne?

**Da.**

1. Za zaposlenega, ki izvaja notranja izobraževanja velja, da lahko uveljavlja strošek v višini 20 EUR za vsako uro izobraževanja, vsaki uri izobraževanja pa lahko doda še dve uri za pripravo po isti urni postavki.

Ali lahko strošek 20 EUR na uro izobraževanja uveljavljajo tudi zaposleni, ki se izobraževanja udeležijo?

**Povračilo je v obsegu 20 EUR za predavatelja za pedagoško uro predavanja ter za vsako od dveh priznanih ur priprave. To pomeni, da skupaj lahko uveljavljate strošek 60 EUR za izvedeno uro. Povrne se sorazmeren delež glede na velikost podjetja.**

**Udeleženci ne dobijo plačila za udeležbo.**

**Pri vsebini financiranja gre za spodbudo za usposabljanje in učenje. Korist je v dobro pripravljeni vsebini.**

1. Ali bo pri preverjanju štelo, v prijavi navedeno, število izvedenih usposabljanj v okviru posameznih profilov? Možno je namreč, da bo pri izvajanju  prišlo do odstopanj.

**Seveda bo pri izvedbi prihajalo do odstopanj, kar se dopušča. V prilogi 2 se izpostavi dejansko stanje prisotnosti profilov po podjetjih, ki bodo predvidoma vključeni v aktivnosti.**

**Predvideno število vključitev se napove po podjetjih. To je drugi podatek, ki je koristno obvezujoč za partnerja in partnerstvo, saj vodi do realizacije ciljev (števila predvidenih vključitev).**

1. Za stroške notranjih usposabljanj se uporablja standardna lestvica stroška na enoto (SSE B). Vrednost ene pedagoške ure je 20 EUR/uro. Gre za neto ali bruto znesek?

**Standardni strošek pomeni, da gre za enoten standardni strošek za opredeljeno aktivnost. Gre za poenostavljeno poročanje. Vsak, ki bo v projektu izvajal usposabljanje, bo za uro dela in priprave imel priznan strošek 20 EUR na uro, katerega se povrne delodajalcu v ustreznem deležu glede na velikost podjetja (50 % - 70 %).**

**Ne bo se gledalo na plačo delavca.**

**Pri usposabljanju, ki traja 4 ure, je tako formula:**

**4h (izvedba) \*20EUR + 4 \*2h (priprava)\*20 EUR = 4\* 60 EUR= 240 EUR**

**Poroča se za 240 EUR, povrne se 240 EUR \* 70 % (za malo podjetje), 240\*60 % (srednje) in 240 EUR \* 50 % za veliko podjetje.**

1. V okviru priprave na prijavo na javni razpis – Kompetenčni centri za razvoj kadrov 2018 bi želeli preveriti naslednje: Ali morajo biti v okviru partnerstva  vključenih vsaj 3 mala oz. srednja podjeta iz enake panoge ali lahko tudi iz druge? Npr. lahko vključimo 10 mikro podjetij iz enake panoge in vsaj 5 malih oz. srednjih podjetij iz druge panoge?

**Da, lahko. Omejitve pri sodelovanju so nastavljene funkcionalno.**

**»Partnerstvo mora sodelovati v okviru panoge oziroma izkazati, da se KOC vzpostavlja in umešča v kontekst strateškega povezovanja S4.**

**Podjetja, ki se povežejo v partnerstvo, morajo biti registrirana za delovanje v izbrani panogi ali imeti skupno področje dela oz. skupni interes v okviru panoge oziroma področja uporabe S4 in/ali posameznih verig in/ali mrež vrednosti znotraj področij uporabe S4.**

**Področje povezovanja prijavitelji opredelijo v vlogi in sicer z upoštevanjem druge ravni Standardne klasifikacije dejavnosti 2008 (SKD, na primer: C30).«**

1. Če je prijavitelj tudi finančno administrativni partner ali ga moram vnesti v finančni tabeli 2x. V prvi vrstici namreč ni ponujene možnosti, da je prijavitelj tudi finančno-administrativni partner.

**Izberite: »drugi partner« ali »panožno podjetje«.**

**Vedno je princip, da se vnaša podatke enkrat.**

1. Ali so lahko zaposleni v projektni pisarni tudi upravičenci izobraževanj?

**V primeru, da gre za organizacijo, ki je »drugi partner«, ti stroški niso upravičeni.**

**Če vodi projektno pisarno panožno podjetje, so ti stroški upravičeni.**

1. Zanima nas, ali lahko panožno podjetje v partnerstvu, ki bo uveljavljalo stroške za usposabljanje, sodeluje kot kadrovski partner in uveljavlja stroške projektne pisarne?

**Da.**

1. V času prisilne poravnave družba zaradi slabe finančne situacije in občasno blokiranih računov ni bila v stanju izplačevati plač v zakonskem roku, zaradi česar so sledile izredne odpovedi zaposlenih in s tem povezani inšpekcijski nadzori min. za delo ter globe. Zdaj je situacija urejena. Ali lahko družba sodeluje na razpisu glede na omejitev, ki je definirana v javnem razpisu (da ji po Zakonu o preprečevanju dela in zaposlovanja na črno (Uradni list RS, št. 32/14 in 47/15 – ZZSDT; v nadaljevanju ZPZDC-1) ni bila pravnomočno izrečena globa za prekršek iz pete alineje prvega odstavka 23. člena tega zakona ter 27. člena ZPDZC-1)?

**Skladno z 27. členom ZPDZC pravna oseba, tuj pravni subjekt ali samozaposlena oseba, ki zaposli državljana tretje države, ki nezakonito prebiva v Republiki Sloveniji, se za pet let od pravnomočnosti odločbe, s katero je bila izrečena globa za prekršek iz pete alineje prvega odstavka 23. člena tega zakona, izloči iz postopkov javnega naročanja in izgubi ali se ji omeji pravica do javnih sredstev, vključno s sredstvi Evropske unije, dodeljenimi na podlagi javnega razpisa ali javnega povabila, namenjenega programom zaposlovanja in usposabljanja, ki predstavljajo državno pomoč ali pomoč po pravilu »de minimis«.**

**Torej podjetje izpade iz JR samo če je storilo navedeni prekršek – da je zaposlilo državljana tretje  države, ki nezakonito prebiva v RS in mu je bila za to izrečena globa. Vseh ostalih kršitev delovnopravne zakonodaje se v tem primeru ne preverja.**

**V kolikor ne gre za zgoraj navedeni prekršek, za JR KOC ni relevantno, in podjetje lahko sodeluje.**

1. Zanima nas, ali mora panožno podjetje upoštevati in vpisati podatke v obrazcu 3b za njegove spin off-e v katerih ima več kot 25%?

**Poglejte stran 18 dokumenta »**[**Priporočila komisije 2003/361/ES**](http://ec.europa.eu/DocsRoom/documents/15582/attachments/1/translations/sl/renditions/pdf)**«, če izpolnjuje podjetje pogoje navedenih vlagateljev.**

**Če ne, potem preverite, če je še kakšna druga izjema za vaš primer, drugače pa mora podjetje vpisati tudi »spin off-e«.**

1. Ali lahko kot (panožni) partnerji v vlogi sodelujejo zasebne zdravstvene ambulante (zasebna lastnina), registrirane pri Zdravniški zbornici Slovenije?

**Glede sodelovanja panožnih partnerjev je razpis jasen. Ustanovljeni po ZGD-1. Če so npr. oblikovani kot d.o.o., lahko sodelujejo.**

1. Kot prijavitelj/projektna pisarna moramo izpolniti v obrazcu 3a - PROJEKTNA PISARNA in »de minimis«. Imamo dve situaciji:
   * + 1. Podjetje A je prijavitelj/projektna pisarna, ki je v 100% lasti podjetja B (ki ne sodeluje v KOC-u). Podjetje B ima v 100% lasti tudi še druga podjetja – podjetje C, ki sodeluje kot panožno podjetje v KOC-u in podjetje D, ki ne sodeluje v KOC-u. A je naše razmišljanje pravilno, da v tabelo o povezanih podjetjih vključimo prijavitelja-Podjetje A, Podjetje B kot »mamo« (čeprav ni v KOC-u) in podjetje C (panožno, vendar brez razmerja do prijavitelja/projektne pisarne)? Torej v tabelo ne vključimo le podjetja D?
       2. Podjetje L je prijavitelj/projektna pisarna, ki ima v 100% lasti več različnih podjetij, ki pa nobeno ne sodeluje v KOC-u. A v obrazec 3a vpišemo le prijavitelja/projektno pisarno ali vsa podjetja?

**k a)**

**Glede na napisano gre po vsej verjetnosti za »enotno podjetje« in je potrebno navesti vsa 4 podjetja kot enotno podjetje.**

**Dodajamo povezavo do informacije, ki jih je pripravilo Ministrstvo za finance v obliki pogostih vprašanj in odgovorov na temo državnih** **pomoči:**

<http://www.mf.gov.si/si/delovna_podrocja/drzavne_pomoci/pogosta_vprasanja_in_odgovori/>

**k b)**

**Vpišite vsa podjetja.**

1. Podjetje A d.o.o. je v 51% lasti podjetja X d.d., ki bilanco podjetja vključuje v svojo konsolidirano bilanco. Poleg podjetja A se namerava v Kompetenčni center kot panožni partner prijaviti tudi podjetje B d.o.o., katerega večinski lastnik je prav tako X d.d. Zanima nas, če se podjetje A d.o.o. lahko prijavi v kompetenčni center in ali je lahko prijavljeno hkrati s podjetjem B d.o.o.?

**Da.**

1. [1] Upošteva se stanje na zadnji dan v mesecu pred vložitvijo vloge na javni razpis. [↑](#footnote-ref-2)
2. [1] Upošteva se stanje na zadnji dan v mesecu pred vložitvijo vloge na javni razpis. [↑](#footnote-ref-3)